Publication: Magyar Közlöny
Issue: MK-2003-139 (Year: 2003, Number: 139)
Era: 1990-2004
Section: 1. § A felnõttképzésrõl szóló 2001. évi CI. törvény
Paragraph Index: 100

2. § Az Egyezmény hiteles magyar nyelvû fordítása a következõ: „ENSZ Egyezmény a sivatagosodás elleni küzdelemrõl a súlyos aszállyal és/vagy sivatagosodással sújtott országokban, különös tekintettel Afrikára Az ezen Egyezményben Részes Felek megerõsítve, hogy a sivatagosodás leküzdésére és az aszály hatásainak enyhítésére tett erõfeszítések középpontjában az érintett vagy fenyegetett területeken élõ emberek állnak, kinyilvánítva, hogy a sivatagosodás és aszály káros hatásainak kezelése a nemzetközi közösség, beleértve az egyes államokat és a nemzetközi szervezeteket, sürgõsen megoldandó feladata, tudatában annak, hogy az arid, a szemi-arid és száraz szub-humid területek együttesen a Föld szárazföldi területeinek jelentõs részét teszik ki és a népesség nagy részének lakóhelye és megélhetési forrása, tudomásul véve, hogy a sivatagosodás és az aszály globális méretû kérdések abban az értelemben, hogy hatással vannak a világ minden részére, és hogy együttes nemzetközi fellépés szükséges a sivatagosodás leküzdésére és/vagy az aszály hatásainak enyhítésére, figyelembe véve, hogy a súlyos aszállyal sújtott és/vagy sivatagosodásnak kitett országok között zömmel fejlõdõ, mégpedig a legkevésbé fejlett országok vannak, és hogy ezeknek a jelenségeknek különösen Afrikában tragikusak a következményei, figyelembe véve továbbá, hogy a sivatagosodás fizikai, biológiai, politikai, szociális, kulturális és gazdasági tényezõk bonyolult kölcsönhatásainak eredménye, mérlegelve a kereskedelemnek, valamint a nemzetközi gazdasági kapcsolatok megfelelõ szempontjainak meghatározó szerepét az érintett országoknak a sivatagosodás elleni adekvát küzdelmében, tisztában lévén azzal, hogy a fenntartható gazdasági növekedés, a társadalmi fejlõdés és a szegénység felszámolása a fentieknek kitett fejlõdõ országok elsõdleges törekvése, különösen Afrikában, és ez nélkülözhetetlen a fenntarthatóság céljainak eléréséhez, tekintettel arra, hogy a sivatagosodás és az aszály, olyan fontos társadalmi problémákkal való kölcsönkapcsolata révén, mint a szegénység, a rossz egészség és táplálkozás, * A törvényt az Országgyûlés a 2003. november 24-i ülésnapján fogadta el. 2003/139. szám az élelmezésbiztonság hiánya, továbbá a migrációval, az emberek költözésével és a demográfiai fejlõdéssel fennálló kölcsönkapcsolata révén befolyásolja a fenntartható fejlõdést, méltányolva az államoknak és a nemzetközi szervezeteknek a sivatagosodás leküzdése és az aszály hatásainak enyhítése érdekében a múltban kifejtett erõfeszítése és tevékenysége jelentõségét, különösképpen azokét, amelyeket a Cselekvési Terv a Sivatagosodás Leküzdésére érdekében tettek, melyet az ENSZ Konferencia a Sivatagosodásról értekezletén fogadtak el 1977-ben, felismerve, hogy az eddigi erõfeszítések ellenére a sivatagosodás leküzdése és az aszály hatásainak enyhítése terén elért eredmények nem váltották be a hozzájuk fûzött reményeket, valamint felismerve azt, hogy a fenntartható fejlõdés terén minden szinten új és hatékonyabb megközelítésre van szükség, elismerve az ENSZ Környezet és Fejlõdés Konferenciája döntéseinek, különösen az Agenda 21. 12. fejezetének keretében hozott döntések érvényességét és fontosságát, amelyek alapul szolgálnak a sivatagosodás leküzdéséhez, megerõsítve mindezek alapján a fejlett országoknak az Agenda 21. 33. fejezet 13. paragrafusában foglaltak szerinti kötelezettségvállalásait, emlékeztetve a Közgyûlés 47/188 sz. határozatára, jelesül az Afrikára vonatkozó elsõdlegességre, és az Egyesült Nemzeteknek a sivatagosodással és az aszállyal kapcsolatban hozott valamennyi fontos határozatára, döntésére és programjára, továbbá az afrikai országok és más egyéb térségek országainak a tárggyal kapcsolatos nyilatkozataira, újból megerõsítve a riói Környezet és Fejlõdés Nyilatkozatot, amely 2. alapelvében kimondja, hogy az ENSZ Kartával és a nemzetközi jog alapelveivel összhangban az egyes államok szuverén joga saját erõforrásaik saját környezeti és fejlesztési politikájuk szerinti kiaknázása, és felelõsek azért, hogy biztosítsák, hogy a hatáskörükben vagy ellenõrzési körükben végzett tevékenységek nem károsítják más államok, vagy a nemzeti joghatóság határain túli területek természeti környezetét, felismerve, hogy az egyes nemzetek kormányai kritikus szerepet játszanak a sivatagosodás elleni küzdelemben és az aszály hatásainak enyhítésében, és felismerve azt, hogy az elõrehaladás attól függ, hogyan hajtják végre a cselekvési programokat helyileg az érintett területeken, felismerve továbbá a nemzetközi együttmûködés és partnerség fontosságát és szükségességét a sivatagosodás leküzdésében és az aszály hatásainak enyhítésében, felismerve továbbá annak fontosságát, hogy az érintett fejlõdõ országok — fõként Afrikában — hatékony eszközöket, többek közt alapvetõ pénzügyi forrásokat kapjanak, beleértve az új és pótlólagos pénzügyi támogatást, és hozzájussanak a technológiához, amely nélkül nehézségekbe ütközik az ezen Egyezményben vállalt kötelezettségeik maradéktalan teljesítése, kifejezve aggodalmukat, hogy a sivatagosodás és az aszály súlyos hatással van bizonyos országokra Közép- Ázsiában és a Kaukázuson túl, kiemelve azt a fontos szerepet, amelyet a sivatagosodásnak és/vagy az aszálynak kitett területeken, fõként a fejlõdõ országokban a rurális területeken a nõk töltenek be, valamint annak fontosságát, hogy mind a férfiak, mind a nõk minden szinten részt vegyenek a sivatagosodás leküzdésére és az aszály hatásainak enyhítésére irányuló programokban, hangsúlyozva a nem-kormányzati szervezetek és más nagyobb csoportok sajátságos szerepét a sivatagosodás leküzdésére és az aszály hatásainak enyhítésére szolgáló programokban, emlékezvén a sivatagosodás és a nemzetközi és nemzeti közösségek elõtt álló más globális méretû környezetvédelmi kérdések közötti összefüggésre, nem feledkezvén meg arról sem, hogy a sivatagosodás elleni küzdelem hozzájárulhat az ENSZ Éghajlatváltozási Keretegyezmény, a Biológiai Sokféleség Egyezmény és más idevágó környezetvédelmi egyezmények céljainak eléréséhez, abban a meggyõzõdésben, hogy a sivatagosodás leküzdésére és az aszályok hatásainak enyhítésére irányuló stratégiák akkor a leghatásosabbak, ha kifogástalan és rendszeres megfigyelésekre és alapos tudományos ismeretekre épülnek, és ha a stratégiákat folyamatosan újraértékelik, elismerve, hogy sürgõs szükség van a nemzetközi együttmûködés hatékonyságának és koordinálásának javítására a nemzeti tervek és feladatok megvalósításának elõsegítése érdekében, elszánva arra, hogy megfelelõ intézkedéseket tesznek a sivatagosodás leküzdésére és az aszályok hatásainak enyhítésére a mai és a jövõ generációi érdekében, a következõkben állapodtak meg: I. RÉSZ BEVEZETÉS

Source: https://magyarkozlony.hu/hivatalos-lapok/061a30545c7cddbe64e2fa5e5f90ee83b6ccee1a/dokumentumok/c54456d51224d88adaf7bf9d8b0a37f8f73fa0f8/letoltes